CELEX: 52020PC0344
Language: el
Date: 2020-07-30
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) 2020/123 όσον αφορά ορισμένες αλιευτικές δυνατότητες κατά το 2020 στα ενωσιακά και μη ενωσιακά ύδατα

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.7.2020
            COM(2020) 344 final
            2020/0159(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ) 2020/123 όσον αφορά ορισμένες αλιευτικές δυνατότητες κατά το 2020 στα ενωσιακά και μη ενωσιακά ύδατα
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Ο κανονισμός (ΕΕ) 2020/123 του Συμβουλίου καθορίζει, για το 2020, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες στα ενωσιακά ύδατα και για τα ενωσιακά σκάφη, σε ορισμένα μη ενωσιακά ύδατα. Οι εν λόγω αλιευτικές δυνατότητες συνήθως τροποποιούνται αρκετές φορές κατά τη διάρκεια της περιόδου ισχύος τους.
               
            
            
               •Συνέπεια με τις ισχύουσες διατάξεις στον τομέα πολιτικής
            
            
               Τα προτεινόμενα μέτρα έχουν καταρτιστεί σύμφωνα με τους στόχους και τους κανόνες της Κοινής Αλιευτικής Πολιτικής και συνάδουν με την πολιτική της Ένωσης για τη βιώσιμη ανάπτυξη.
            
            
               •Συνέπεια με άλλες πολιτικές της Ένωσης
            
            
               Τα προτεινόμενα μέτρα είναι συμβατά με άλλες πολιτικές της Ένωσης, ιδίως δε με τις πολιτικές στον τομέα του περιβάλλοντος.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Η νομική βάση της παρούσας πρότασης είναι το άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης.
            
            
               Οι υποχρεώσεις της Ένωσης για βιώσιμη εκμετάλλευση των έμβιων υδρόβιων πόρων απορρέουν από τις υποχρεώσεις που προβλέπονται στο άρθρο 2 του νέου βασικού κανονισμού για την ΚΑΠ.
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η πρόταση εμπίπτει στις αποκλειστικές αρμοδιότητες της Ένωσης βάσει του άρθρου 3 παράγραφος 1 στοιχείο δ) της Συνθήκης. Ως εκ τούτου, δεν εφαρμόζεται η αρχή της επικουρικότητας.
            
            
               •Αναλογικότητα
            
            
               
                  Η πρόταση είναι σύμφωνη με την αρχή της αναλογικότητας για τον ακόλουθο λόγο: η ΚΑΠ είναι κοινή πολιτική. Σύμφωνα με το άρθρο 43 παράγραφος 3 της Συνθήκης, η θέσπιση μέτρων περί καθορισμού και κατανομής των αλιευτικών δυνατοτήτων αποτελεί αρμοδιότητα του Συμβουλίου.
               
            
            
               •Επιλογή της νομικής πράξης
            
            
               Προτεινόμενο μέσο: κανονισμός. 
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
         
         
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Άνευ αντικειμένου
               
            
            
               •Διαβουλεύσεις με τα ενδιαφερόμενα μέρη
            
            
               
                  Η πρόταση λαμβάνει υπόψη τις παρατηρήσεις των ενδιαφερομένων, των γνωμοδοτικών συμβουλίων, των εθνικών διοικήσεων, των οργανώσεων αλιέων και μη κυβερνητικών οργανώσεων καθ’ όλη τη διάρκεια του έτους και οι παρατηρήσεις τους λαμβάνονται υπόψη κατά τον καθορισμό των αλιευτικών δυνατοτήτων.
               
            
            
               •Συλλογή και χρήση εμπειρογνωσίας
            
            
               
                  Η πρόταση βασίζεται στις επιστημονικές γνωμοδοτήσεις
                     1
                   του Διεθνούς Συμβουλίου για την Εξερεύνηση των Θαλασσών (ICES) και της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ).
               
            
            
               •Εκτίμηση επιπτώσεων
            
            
               Το πεδίο εφαρμογής του κανονισμού για τις αλιευτικές δυνατότητες οριοθετείται από το άρθρο 43 παράγραφος 3 της Συνθήκης.
            
            
               •Καταλληλότητα και απλούστευση του κανονιστικού πλαισίου
            
            
               
                  Άνευ αντικειμένου.
               
            
            
               •Θεμελιώδη δικαιώματα
            
            
               
                  Άνευ αντικειμένου.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Τα προτεινόμενα μέτρα δεν θα έχουν δημοσιονομικές επιπτώσεις.
               
            
            
               5.ΛΟΙΠΑ ΣΤΟΙΧΕΙΑ
            
            
               •Αναλυτική επεξήγηση των επιμέρους διατάξεων της πρότασης
            
            
               Η πρόταση αποβλέπει στην τροποποίηση του κανονισμού (ΕE) αριθ. 2020/123 του Συμβουλίου, με τον ακόλουθο τρόπο:
            
            
               Γαύρος στις υποπεριοχές 9 και 10
            
            
               Ο γαύρος (Engraulis encrasicolus) στις υποπεριοχές ICES 9 και 10 και στα ενωσιακά ύδατα της CECAF 34.1.1 είναι βραχύβιο είδος για το οποίο οι έρευνες ολοκληρώνονται τον Μάιο. Η περίοδος που αντιστοιχεί σε συνολικά επιτρεπόμενα αλιεύματα (TAC) ισχύει από την 1η Ιουλίου έως τις 30 Ιουνίου του επόμενου έτους.  Με τον τρόπο αυτό διασφαλίζεται ότι οι αλιευτικές δυνατότητες βασίζονται στην καλύτερη δυνατή αξιολόγηση της ετήσιας πρόσληψης αυτού του βραχύβιου είδους στο απόθεμα.
            
            
               Στον κανονισμό (ΕΕ) 2020/123 του Συμβουλίου, το TAC για τον γαύρο στις υποπεριοχές ICES 9 και 10 και στα ενωσιακά ύδατα της CECAF 34.1.1 που εφαρμόζεται από την 1η Ιουλίου 2020 έως τις 30 Ιουνίου 2021, καθορίστηκε σε μηδενικό επίπεδο, εν αναμονή της νέας επιστημονικής γνωμοδότησης. Στη δεύτερη τροποποίηση των αλιευτικών δυνατοτήτων του 2020, καθορίστηκε προσωρινό TAC 4 018 τόνων έως τις 30 Σεπτεμβρίου 2020 για να επιτραπεί η συνέχιση της αλιείας. Η επιστημονική γνωμοδότηση εκδόθηκε στις 18 Ιουνίου 2020. Το TAC για την περίοδο που αρχίζει από 1ης Ιουλίου 2020 θα πρέπει, συνεπώς, να τροποποιηθεί σύμφωνα με την πλέον πρόσφατη επιστημονική γνωμοδότηση του ICES.
            
         
         
            
               Πρόσβαση στο είδος προσφυγάκι στα ύδατα των Νήσων Φερόε
            
            
               Στα εγκεκριμένα πρακτικά των διαβουλεύσεων για θέματα αλιείας μεταξύ των Νήσων Φερόε και της Ευρωπαϊκής Ένωσης για το 2020, αμφότερα τα μέρη συμφώνησαν να χορηγούν αμοιβαία πρόσβαση στα ύδατα του άλλου μέρους για την αλιεία του είδους προσφυγάκι (Micromesistius poutassou) στα ενωσιακά και στα διεθνή ύδατα των 1, 2, 3, 4, 5, 6, 7, 8a, 8b, 8d, 8e, 12 και 14, εντός του ορίου των 37 500 τόνων. Ένας ειδικός όρος περιορίζει την ποσότητα του είδους προσφυγάκι που μπορούν να αλιεύουν τα κράτη μέλη από τις δικές τους ποσοστώσεις στα ύδατα των Νήσων Φερόε έως ένα ορισμένο ποσοστό του συνολικού μεριδίου της ΕΕ. Το ποσοστό αυτό θα πρέπει να αντιπροσωπεύει την αναλογία των δικαιωμάτων πρόσβασης της ΕΕ ύψους 37 500 τόνων, σε σύγκριση με το συνολικό ενωσιακό μερίδιο ύψους 326 484 τόνων. Το μερίδιο αυτό ανέρχεται σε ποσοστό 11,4 %, δηλ. στην ποσότητα που μπορούν να αλιεύουν τα κράτη μέλη από τις δικές τους ποσοστώσεις στα ύδατα των Νήσων Φερόε. Το ποσοστό αυτό, το οποίο επί του παρόντος ανέρχεται σε 7 %, θα πρέπει να τροποποιηθεί αναλόγως. 
            
            
               Πρόσβαση στο προσφυγάκι στα ύδατα της ΕΕ
            
            
               Στα εγκεκριμένα πρακτικά των διαβουλεύσεων για θέματα αλιείας μεταξύ της Νορβηγίας και της Ευρωπαϊκής Ένωσης σχετικά με τις ειδικές αλιευτικές συμφωνίες για τη διαχείριση της αλιείας του είδους προσφυγάκι και της νορβηγικής ρέγγας εαρινής ωοτοκίας (ατλαντοσκανδιναβικής ρέγγας) για το 2020, χορηγείται και στα δύο μέρη άδεια αλιείας 190 809 τόνων του είδους προσφυγάκι στα ύδατα του άλλου μέρους. Ένας ειδικός όρος περιορίζει την αλιευτική πρόσβαση της Νορβηγίας στα ενωσιακά ύδατα της 4a σε 40 000 τόνους (σύμφωνα με τα εγκεκριμένα πρακτικά για τις διαβουλεύσεις στον τομέα της αλιείας μεταξύ της Νορβηγίας και της Ευρωπαϊκής Ένωσης για το 2020). Αυτό το όριο αλιευμάτων στην παράγραφο 4α ανέρχεται σε 21 % της συνολικής ποσόστωσης πρόσβασης της Νορβηγίας στα ενωσιακά ύδατα των 2, 4a, 5, 6 βορείως των 56° 30′ Β και 7 δυτικά του γεωγραφικού μήκους 12°. Αυτό το ποσοστό, το οποίο επί του παρόντος ανέρχεται σε 18 %, θα πρέπει να τροποποιηθεί αναλόγως. 
            
            
               Αλιευτικές δυνατότητες για τον καπελάνο στα ύδατα της Γροιλανδίας
            
            
               Το πρωτόκολλο της συμφωνίας αλιευτικής σύμπραξης μεταξύ της Ευρωπαϊκής Ένωσης και της Γροιλανδίας προβλέπει ότι η Ένωση λαμβάνει το 7,7 % των συνολικών διαθέσιμων αλιευμάτων καπελάνου (Mallotus villosus) προς αλίευση στα ύδατα της Γροιλανδίας των υποπεριοχών ICES 5 και 14. Σύμφωνα με τη γνωμοδότηση του ICES για 169 520 τόνους και σύμφωνα με το πρωτόκολλο για την αλιεία της Γροιλανδίας, η Γροιλανδία προσέφερε στην Ευρωπαϊκή Ένωση, στις 12 Ιουνίου 2020, 13 053 τόνους καπελάνου. Η αλιευτική περίοδος για το εν λόγω TAC αρχίζει στις 20 Ιουνίου 2020 και λήγει στις 15 Απριλίου 2021. Στον κανονισμό (ΕΕ) 2020/123 του Συμβουλίου, ο πίνακας των TAC για τον καπελάνο καθορίστηκε στο μηδέν για την περίοδο μεταξύ 20 Ιουνίου 2019 και 30 Απριλίου 2020 και, ως εκ τούτου, θα πρέπει να τροποποιηθεί αναλόγως για την περίοδο μεταξύ 20 Ιουνίου 2020 και 15 Απριλίου 2021. 
            
            
               Διαβουλεύσεις με το Ηνωμένο Βασίλειο
            
            
               Δεδομένου ότι ο παρών κανονισμός πρόκειται να εκδοθεί κατά τη διάρκεια της μεταβατικής περιόδου που προβλέπεται στη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, η Επιτροπή θα προβεί σε διαβούλευση με το Ηνωμένο Βασίλειο σύμφωνα με το άρθρο 130 παράγραφος 1 της εν λόγω συμφωνίας.
            
            
               2020/0159 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) 2020/123 όσον αφορά ορισμένες αλιευτικές δυνατότητες κατά το 2020 στα ενωσιακά και μη ενωσιακά ύδατα
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2020/123 του Συμβουλίου
                  2
               1 καθορίζει, για το 2020, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες στα ενωσιακά ύδατα και, για τα ενωσιακά σκάφη, σε ορισμένα μη ενωσιακά ύδατα.
            
            
               (2)Στον κανονισμό (ΕΕ) 2020/123, το συνολικό επιτρεπόμενο αλίευμα (TAC) για τον γαύρο (Engraulis encrasicolus) στις υποπεριοχές ICES 9 και 10 και στα ενωσιακά ύδατα της διαίρεσης CECAF 34.1.1 καθορίστηκε σε μηδενικό επίπεδο. Στη δεύτερη τροποποίηση
                  3
                του κανονισμού (ΕΕ) 2020/123 του Συμβουλίου, καθορίστηκε προσωρινό TAC για να επιτραπεί η συνέχιση της αλιείας. Ο γαύρος είναι βραχύβιο είδος και η επιστημονική γνωμοδότηση εκδόθηκε στις 18 Ιουνίου 2020. Τα όρια αλιευμάτων για τον γαύρο στις υποπεριοχές ICES 9 και 10 και στα ενωσιακά ύδατα της διαίρεσης CECAF 34.1.1 θα πρέπει να τροποποιηθούν με βάση την πλέον πρόσφατη επιστημονική γνωμοδότηση του Διεθνούς Συμβουλίου για την Εξερεύνηση των Θαλασσών (ICES) και να οριστούν στους 15 699 τόνους. 
            
            
               (3)Στα εγκεκριμένα πρακτικά των διαβουλεύσεων για θέματα αλιείας μεταξύ των Νήσων Φερόε και της Ευρωπαϊκής Ένωσης για το 2020, αμφότερα τα μέρη συμφώνησαν να χορηγούν αμοιβαία πρόσβαση στα ύδατα του άλλου μέρους για την αλιεία του είδους προσφυγάκι (Micromesistius poutassou) στα ενωσιακά και διεθνή ύδατα των 1, 2, 3, 4, 5, 6, 7, 8a, 8b, 8d, 8e, 12 και 14, εντός του ορίου των 37 500 τόνων. Ειδικός όρος στον πίνακα TAC παρέχει στην Ένωση πρόσβαση στα ύδατα των Φερόων Νήσων και περιορίζει, υπό μορφή ποσοστού του συνολικού μεριδίου της Ένωσης, την ποσότητα του είδους προσφυγάκι που τα κράτη μέλη μπορούν να αλιεύουν από τις δικές τους ποσοστώσεις στα ύδατα των Φερόων Νήσων. Το ποσοστό αυτό θα πρέπει να αντιπροσωπεύει την αναλογία των δικαιωμάτων πρόσβασης της Ένωσης, ύψους 37 500 τόνων, σε σύγκριση με το συνολικό ενωσιακό μερίδιο ύψους 326 484 τόνων για το είδος προσφυγάκι. Το μερίδιο αυτό ανέρχεται σε ποσοστό 11,4 %, δηλ. στην ποσότητα που μπορούν να αλιεύουν τα κράτη μέλη από τις δικές τους ποσοστώσεις στα ύδατα των Νήσων Φερόε. Το ποσοστό αυτό, το οποίο επί του παρόντος ανέρχεται σε 7 %, θα πρέπει να τροποποιηθεί αναλόγως.
            
            
               (4)Στα εγκεκριμένα πρακτικά των διαβουλεύσεων για θέματα αλιείας μεταξύ της Νορβηγίας και της Ευρωπαϊκής Ένωσης σχετικά με τις ειδικές αλιευτικές συμφωνίες για τη διαχείριση της αλιείας του είδους προσφυγάκι (Micromesistius poutassou) και της νορβηγικής ρέγγας εαρινής ωοτοκίας (ατλαντοσκανδιναβικής ρέγγας) για το 2020, χορηγείται και στα δύο μέρη άδεια αλιείας 190 809 τόνων του είδους προσφυγάκι στα ύδατα του άλλου μέρους. Στον πίνακα TAC για το προσφυγάκι, που επιτρέπει την αλιευτική πρόσβαση της Νορβηγίας στα ενωσιακά ύδατα των 2, 4a, 5, 6 βορείως των 56° 30′ Β και 7 δυτικά του γεωγραφικού μήκους 12° Δ, ένας ειδικός όρος περιορίζει τα αλιεύματα στην 4a σε ποσότητα που δεν υπερβαίνει τους 40 000 τόνους (σύμφωνα με τα εγκεκριμένα πρακτικά για τις διαβουλεύσεις στον τομέα της αλιείας μεταξύ της Νορβηγίας και της Ευρωπαϊκής Ένωσης για το 2020). Το εν λόγω όριο αλιευμάτων στην 4a ανέρχεται σε 21% της συνολικής ποσόστωσης πρόσβασης της Νορβηγίας: Το ποσοστό αυτό, το οποίο επί του παρόντος ανέρχεται σε 18 %, θα πρέπει να τροποποιηθεί αναλόγως. 
            
         
         
            
               (5)Η συμφωνία αλιευτικής σύμπραξης μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου
                  4
               , και το πρωτόκολλο
                  5
                αυτής, προβλέπουν ότι η Ένωση λαμβάνει το 7,7% των συνολικών επιτρεπόμενων αλιευμάτων για τον καπελάνο (Mallotus villosus) προς αλίευση στα ύδατα Γροιλανδίας των υποπεριοχών ICES 5 και 14. Σύμφωνα με το πρωτόκολλο, στις 12 Ιουνίου 2020· Η Γροιλανδία προσέφερε στην Ευρωπαϊκή Ένωση 13 053 τόνους καπελάνου προς αλίευση μεταξύ 20 Ιουνίου 2020 και 15 Απριλίου 2021. Ο πίνακας αλιευτικών δυνατοτήτων για τον καπελάνο θα πρέπει, επομένως, να τροποποιηθεί αναλόγως. 
            
            
               (6)Κατά συνέπεια, ο κανονισμός (ΕΕ) 2020/123 θα πρέπει να τροποποιηθεί αναλόγως.
            
            
               (7)Τα όρια αλιευμάτων που προβλέπονται στον κανονισμό (ΕΕ) 2020/123 εφαρμόζονται από την 1η Ιανουαρίου 2020 για το προσφυγάκι στα ενωσιακά ύδατα των ζωνών 2, 4a, 5, 6 βορείως των 56° 30 ′ Β και 7 δυτικά του γεωγραφικού μήκους 12° Δ, από τις 20 Ιουνίου 2020 για τον καπελάνο στα ύδατα της Γροιλανδίας των υποπεριοχών ICES 5 και 14 και από την 1η Ιουλίου 2020 για τον γαύρο στις υποπεριοχές ICES 9 και 10 και στα ενωσιακά ύδατα της διαίρεσης CECAF 34.1.1. Ως εκ τούτου, οι διατάξεις που θεσπίζονται με τον παρόντα κανονισμό όσον αφορά τα όρια αλιευμάτων πρέπει να τεθούν σε ισχύ το συντομότερο δυνατόν και να ισχύσουν αναδρομικά για το προσφυγάκι από την 1η Ιανουαρίου 2020, για τον καπελάνο από τις 20 Ιουνίου 2020 και για τον γαύρο από την 1η Ιουλίου 2020. Η εν λόγω αναδρομική εφαρμογή δεν θίγει τις αρχές της ασφάλειας δικαίου και της προστασίας της δικαιολογημένης εμπιστοσύνης, καθώς οι σχετικές αλιευτικές δυνατότητες δεν έχουν ακόμη εξαντληθεί.
            
            
               (8)Προηγήθηκε διαβούλευση με το Ηνωμένο Βασίλειο σύμφωνα με το άρθρο 130 παράγραφος 1 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, 
            
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Τροποποίηση του κανονισμού (ΕΕ) 2020/123
            
            
               Τα παραρτήματα IΑ και ΙΒ του κανονισμού (ΕΕ) 2020/123 τροποποιούνται ως εξής:
            
            
               (1)Το παράρτημα I-A τροποποιείται ως εξής: 
            
            
               α)Ο πίνακας αλιευτικών δυνατοτήτων για τον γαύρο στις υποπεριοχές 9 και 10 και στα ενωσιακά ύδατα της διαίρεσης CECAF 34.1.1 αντικαθίσταται από τον ακόλουθο:
            
            
               «
            
            
            
                     
                        Είδος:
                     
                  
                  
                     
                        Γαύρος
                     
                  
                  
                     
                        Ζώνη:
                     
                  
                  
                     
                        9 και 10· Ενωσιακά ύδατα της CECAF 34.1.1
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Ισπανία
                     
                  
                  
                     
                         
                     
                  
                  
                     
                        7 494
                     
                  
                  
                     
                        (1)
                     
                  
                  
                     
                        Προληπτικό TAC
                     
                  
                  
                     
                         
                     
                  
                  
                     
                         
                     
                  
               
                     
                        Πορτογαλία
                     
                  
                  
                     
                  
                  
                     
                        8 175
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                  
                  
                     
                        15 669
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Συνολικά επιτρεπόμενα αλιεύματα (TAC)
                     
                  
                  
                     
                  
                  
                     
                        15 669
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                         (1)
                     
                  
                  
                     
                         Η παρούσα ποσόστωση μπορεί να αλιεύεται μόνο από την 1η Ιουλίου 2020 έως τις 30 Ιουνίου 2021.
                     
                  
               
               »·
            
            
               β)Στον πίνακα αλιευτικών δυνατοτήτων για το προσφυγάκι (Micromesistius poutassou) στα ενωσιακά και διεθνή ύδατα των 1, 2, 3, 4, 5, 6, 7, 8a, 8b, 8d, 8e, 12 και 14, η υποσημείωση 1 αντικαθίσταται από το ακόλουθο κείμενο: 
            
            
               «1) Ειδικός όρος: εντός συνολικής προσβάσιμης ποσότητας 37 500 τόνων για την Ένωση, τα κράτη μέλη μπορούν να αλιεύσουν μέχρι το ακόλουθο ποσοστό των ποσοστώσεών τους στα ύδατα των Φερόων Νήσων (WHB/*05-F.): 11,4 %.»·
            
            
               γ)Στον πίνακα αλιευτικών δυνατοτήτων για το προσφυγάκι (Micromesistius poutassou) στα ενωσιακά ύδατα των 2, 4a, 5, 6 βορείως των 56° 30′ Β και 7 δυτικά του γεωγραφικού μήκους 12° Δ, η υποσημείωση 2 αντικαθίσταται από το ακόλουθο κείμενο:
            
            
               «2) Ειδικός όρος: τα αλιεύματα στην 4a δεν μπορούν να υπερβαίνουν την ακόλουθη ποσότητα (WHB/*04A-C): 40 000
            
            
               Το εν λόγω όριο αλιευμάτων στην 4a ανέρχεται στο ακόλουθο ποσοστό της ποσόστωσης πρόσβασης της Νορβηγίας:
            
         
         
            
               21 %»·
            
            
               (2)Στο παράρτημα IΒ, ο πίνακας αλιευτικών δυνατοτήτων για τον καπελάνο στη Γροιλανδία αντικαθίσταται από τον ακόλουθο πίνακα: 
            
            
               «
            
            
                     
                        Είδος:
                     
                  
                  
                     
                        Καπελάνος
                     
                  
                  
                     
                         
                     
                  
                  
                     
                        Ζώνη:
                     
                  
                  
                     
                        Ύδατα Γροιλανδίας των 5 και 14
                     
                  
               
                     
                         
                     
                  
                  
                     
                        Mallotus villosus
                     
                  
                  
                     
                         
                     
                  
                  
                     
                        (CAP/514GRN)
                     
                  
               
                     
                        Δανία
                     
                  
                  
                     
                         2 595
                     
                  
                  
                     
                  
                  
                     
                        Αναλυτικό TAC
                     
                  
               
                     
                        Γερμανία
                     
                  
                  
                     
                          113
                     
                  
                  
                     
                  
                  
                     
                        Δεν εφαρμόζεται το άρθρο 3 του κανονισμού (ΕΚ) αριθ. 847/96
                     
                  
               
                     
                        Σουηδία
                     
                  
                  
                     
                          186
                     
                  
                  
                     
                  
                  
                     
                        Δεν εφαρμόζεται το άρθρο 4 του κανονισμού (ΕΚ) αριθ. 847/96
                     
                  
               
                     
                        Ηνωμένο Βασίλειο
                     
                  
                  
                     
                          24
                     
                  
                  
                     
                  
                  
                     
                  
                  
                     
                  
               
                     
                        Όλα τα κράτη μέλη
                     
                  
                  
                     
                          134
                     
                  
                  
                     
                        (1)
                     
                  
                  
                     
                  
                  
                     
                  
               
                     
                        Ένωση
                     
                  
                  
                     
                         3 053
                     
                  
                  
                     
                        (2)
                     
                  
                  
                     
                  
                  
                     
                  
               
                     
                        Νορβηγία
                     
                  
                  
                     
                         10 000
                     
                  
                  
                     
                        (2)
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Συνολικά επιτρεπόμενα αλιεύματα (TAC)
                     
                  
                  
                     
                        Άνευ αντικειμένου
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Η Δανία, η Γερμανία, η Σουηδία και το Ηνωμένο Βασίλειο μπορούν να αποκτήσουν πρόσβαση στην ποσόστωση για «Όλα τα κράτη μέλη» μόνον αφού εξαντλήσουν τη δική τους ποσόστωση. Ωστόσο, τα κράτη μέλη που διαθέτουν περισσότερο από 10 % της ποσόστωσης της Ένωσης δεν έχουν πρόσβαση στην ποσόστωση για «Όλα τα κράτη μέλη».
                     
                  
               
                     
                        (2)
                     
                  
                  
                     
                        Αλιευτική περίοδος από τις 20 Ιουνίου 2020 έως τις 15 Απριλίου 2021.»
                     
                  
                  
                     
                         
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
               ».
            
            
               Άρθρο 2 
                  Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Το άρθρο 1 παράγραφος 1 στοιχείο α) εφαρμόζεται από την 1η Ιουλίου 2020, και τα στοιχεία β) και γ) εφαρμόζονται από την 1η Ιανουαρίου 2020.
            
            
               Το άρθρο 1 παράγραφος 2 εφαρμόζεται από τις 20 Ιουνίου 2020.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        
                  http://www.ices.dk/community/advisory-process/Pages/Latest-advice.aspx
                   
               
               
                  
                     (2)
                  1 
                        Κανονισμός (ΕΕ) 2020/123 του Συμβουλίου, της 27ης Ιανουαρίου 2020, σχετικά με τον καθορισμό για το 2020 για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 25 της 30.1.2020, σ. 1).
               
               
                  
                     (3)
                  
                        Κανονισμός (ΕΕ) 2020/900 του Συμβουλίου της 25ης Ιουνίου 2020 για την τροποποίηση του κανονισμού (ΕΕ) 2019/1838 όσον αφορά ορισμένες αλιευτικές δυνατότητες για το 2020 στη Βαλτική Θάλασσα και για την τροποποίηση του κανονισμού (ΕΕ) 2020/123 όσον αφορά ορισμένες αλιευτικές δυνατότητες για το 2020 εντός και εκτός ενωσιακών υδάτων, ΕΕ L 207 της 30.6.2020, σ. 4–14 
               
               
                  
                     (4)
                  
                        ΕΕ L 172 της 30.06.2007, σ. 4.
               
               
                  
                     (5)
                  
                        Πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας, αφενός, και της κυβέρνησης της Δανίας και της Τοπικής κυβέρνησης της Γροιλανδίας, αφετέρου (ΕΕ L 305 της 21.11.2015, σ. 3).